Majsgrød og vand. Det er menuen for de ansatte på Frederikshavn Rådhus. Den lettere kedelige menu er en del af et "katastrofeevent". Udover måltidet vil hele rådhuset være katastrofeområde, hvorfor de ansatte skal ud til nødhjælpskøkkenet foran rådhuset for at få mad. Eventet er arrangeret for at sætte fokus på de 18 millioner vestafrikanere, der pt. sulter. - Vi er rigtig glade for, at de ansatte på Frederikshavn Rådhus er med på at skifte frokosten ud med en skål majsgrød og på den måde sætte fokus på sulten i Vestafrika. Vi mangler indsamlere i Frederikshavn, og vi håber, at mange får lyst til at melde sig, når de mærker på egen krop og sind, hvad det betyder, ikke at få den sædvanlige frokost, siger formand Henrik Sørensen fra Røde Kors i Frederikshavn. Blandt de deltagende var generalsekretær Anders Ladekarl og borgmester Lars Møller.

Referat:
Frederikshavn Rådhus er i dag omdannet til katastrofeområdet for at sætte fokus på sultende vestafrikanere. Derfor måtte borgmester Lars Møller nøjes med majsgrød og vand til frokost.